.td_uid_2_61e9032322caa_rand.td-a-rec-img{text-align:left}.td_uid_2_61e9032322caa_rand.td-a-rec-img img{margin:0 auto 0 0} Il-Kap Eżekuttiv tal-Fondazzjoni Jean Antide Nora Macelli qalet li l-Fondazzjoni Jean Antide għenet madwar 7,000 persuna u 4,000 familja fl-aħħar snin li kellhom bżonn l-għajnuna tal-fondazzjoni. Dan qalitu f'konferenza tal-aħbarijiet li saret ilbieraħ mal-Ministeru għas-Solidarjetà fejn tħabbar il-ftehim ta' finanzjament ta' €200,000 għat-tliet snin li ġejjin li se jkun iffokat fuq l-għajnuna mal-familji vulnerabbli. Dan il-ftehim qed isir fid-dawl ta' ftehim soċjali ieħor eżistenti mal-fondazzjoni, li permezz tiegħu tingħata għajnuna lil vittmi ta' vjolenza domestika. Il-Fondazzjoni Jean Antide, li bdiet mis-sorijiet tal-karità f'Malta fl-2007, tgħin persuni li huma vittmi tal-vjolenza domestika jew spiċċaw fil-faqar minħabba diversi ċirkostanzi. Aqra aktar: Filmat: Aktar minn 100 familja spiċċaw fil-faqar minħabba l-coronavirus – Macelli Il-Ministru Michael Falzon qal li l-Gvern qed ikompli jistabbilixxi ftehimiet ma' dawn l-organizzazzjonijiet biex jgħinu aktar persuni u jressquhom 'il bogħod mill-faqar u l-esklużjoni soċjali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e9032323111_rand.td-a-rec-img{text-align:left}.td_uid_3_61e9032323111_rand.td-a-rec-img img{margin:0 auto 0 0}